Diari Oficial de la Generalitat Valenciana


Sumari del DOGV 6479, del 14-03-2011 (2011/2821)

RESOLUCIÓ de 7 de març de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni d'assistència jurídica entre la Generalitat (Conselleria d'Indústria, comerç i Innovació, Advocacia General) i l'Agència Valenciana d'Avaluacio i Prospectiva (AVAP).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6479

Data del DOGV
:   14-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2821


Data del document
:   07-03-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 7 de març de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni d'assistència jurídica entre la Generalitat (Conselleria d'Indústria, comerç i Innovació, Advocacia General) i l'Agència Valenciana d'Avaluacio i Prospectiva (AVAP).  
 [2011/2821]  
La Generalitat (Conselleria d'Indústria, comerç i Innovació, Advocacia General) i l'Agència Valenciana d'Avaluació i Prospectiva (AVAP) han subscrit, després de la tramitació prèvia reglamentària, el 16 de febrer de 2011, un conveni d'assistència jurídica.  
D'acord amb les raons de conveniència al·legades procedeix la publicació en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0210/2011, i que figura com a annex d'esta resolució.  
València, 7 de març de 2011.- La directora general del Secretariat del Consell: Mª Teresa Lleó Alonso.  
Conveni d'assistència jurídica entre el Consell de la Generalitat (Conselleria d'Indústria, Comerç i Innovació, Advocacia General) i l'Agència Valenciana d'Avaluació i Prospectiva (AVAP).  
València, 16 de febrer de 2011  
Reunits  
D'una part, Vicente Rambla Momplet, conseller d'Indústria, Comerç i Innovació i vicepresident primer del Consell, que actua en nom i representació de la Generalitat, facultat per a este acte per acord del Consell de 28 de desembre de 2007.  
D'una altra part, Juan Manuel Badenas Carpio, director general de l'Agència Valenciana d'Avaluació i Prospectiva (AVAP), que intervé en nom i representació d'AVAP, amb CIF L-0235294-K, domicili fiscal a la plaça de Tetuán, 8-4a València, dependent de la Generalitat, amb personalitat jurídica pròpia, i que es regula pel que s'ha disposat en la Llei 5/2006, de 25 de maig, de Creació de l'Agència Valenciana d'Avaluació i Prospectiva (AVAP), i en el Decret 6/2008, de 18 de gener, del Consell, pel qual s'aprova el Reglament de l'Agència Valenciana d'Avaluació i Prospectiva (AVAP).   
Manifesten  
Primer. L'Advocacia General de la Generalitat és l'òrgan al qual correspon l'exercici de les funcions d'assistència jurídica establides en la Llei 10/2005, de 9 de desembre, d'Assistència Jurídica a la Generalitat. A estos efectes, l'Advocacia General disposa dels elements personals i els mitjans materials adequats per a portar a cap l'esmentada funció.  
Segon. L'AVAP està interessada que l'Advocacia General de la Generalitat li preste assistència jurídica en els termes previstos en la Llei 10/2005, de 9 de desembre, d'Assistència Jurídica a la Generalitat.  
Tercer. Que a fi de regular les condicions de prestació d'esta assistència jurídica en la forma prevista per l'ordenament jurídic, els compareixents subscriuen el present conveni, d'acord amb les següents  
Clàusules  
Primera. L'Advocacia General prestarà a l'AVAP l'assistència jurídica consistent en l'assessorament en dret mitjançant els advocats de la Generalitat o funcionaris habilitats per l'advocat general.   
L'assistència jurídica a què es referix el present conveni està sotmesa plenament a les normes del dret administratiu, sense que afecte les relacions de servici del personal adscrit a l'Advocacia General.  
Segona. Sense perjudici del que s'ha disposat en la clàusula anterior, l'AVAP es reserva la facultat de ser assessorada, representada i defensada per advocat i, si és el cas, procurador, especialment designats a l'efecte, de conformitat amb les normes processals comunes, sense perjudici que l'assistència jurídica externa que, si és el cas, vulga contractar-se, haja d'ajustar-se a les condicions establides en l'article 4 de la Llei 10/2005, de 9 de desembre, d'Assistència Jurídica a la Generalitat.  
Tercera. La petició d'assistència jurídica es canalitzarà a través de l'advocat coordinador designat a l'efecte per l'advocat general.  
Quarta. Tots els òrgans de l'AVAP hauran de prestar la col·laboració precisa per a la realització de les funcions d'assistència jurídica requerides, amb la celeritat exigida en cada moment. A este efecte, serà designat per l'entitat un representant d'esta que assumirà les funcions de coordinació i relació amb els advocats coordinadors.  
Cinquena. El present conveni tindrà vigència a partir del dia 1 del mes següent a la subscripció, la qual finalitzarà el 31 de desembre de l'any actual. No obstant això, si no hi ha denúncia expressa de qualsevol de les parts comunicada amb una antelació de tres mesos respecte de la finalització inicial, o de la de cada una de les pròrrogues, s'entendrà prorrogat tàcitament per anys naturals, i cada una de les pròrrogues finalitzarà el 31 de desembre de l'any corresponent.  
Sisena. Com a compensació al servici d'assistència jurídica a què es referix el present conveni, l'AVAP satisfarà a l'Advocacia General la quantitat de sis mil euros anuals, pagadors per quadrimestres vençuts en els cinc primers dies naturals dels mesos de maig, setembre i gener de cada any, i serà actualitzada anualment, a partir del primer període de vigència del conveni, d'acord amb la variació de l'Índex General de Preus de Consum (IPC).  
El primer any de vigència, la quantitat pactada es reduirà en proporció als mesos convinguts, i es pagarà la quantitat que corresponga en els mesos assenyalats.  
La quantitat anual a pagar, abans esmentada, podrà ser objecte de revisió a partir del primer any de vigència i de mutu acord entre les parts, segons el nombre i la importància dels assumptes.  
La compensació a què es referix la present clàusula podrà generar crèdit pel seu import en els estats d'ingressos corresponent a la Conselleria d'Indústria, Comerç i Innovació. A este efecte, i una vegada acreditat l'ingrés en el Tresor Públic de la indicada compensació econòmica per la Conselleria d'Economia, Hisenda i Ocupació, es trametrà el corresponent expedient de modificació pressupostària per tal concepte.  
Setena. En els processos en què hi haja condemnes a costes, s'aplicaran les regles següents:   
1. Quan el condemnat a costes siga l'AVAP, correspondrà a esta el pagament de les causades a la part contrària.  
2. Quan la condemnada a costes siga la part contrària, l'import de les causades a l'AVAP s'ingressarà a favor de l'Advocacia General de la Generalitat, donant-hi la destinació i amb els efectes previstos en la clàusula anterior.  
I perquè conste, i com a prova de conformitat, firmen el present conveni en doble exemplar al lloc i en la data indicats.  
El conseller de Industria, Comercio e Innovación i vicepresident primer del Consell  
Vicente Rambla Momplet  
El director general de L'Agència Valenciana d'Avaluació i Prospectiva (AVAP)  
Juan Manuel Badenas Carpio